**Pyetjet nga Aplikantët / Përgjigjjiet nga MZHR-ja lidhur me PZHRB 2025**

1. Ju lutem për një sqarim lidhure me shumen e përfitimit sipas udhëzuesit te cila janë nga 8,000€ deri 20,000€ , nëse këto vlera janë shume te garantit apo projektit , pra konkretisht :Nëse unë planifikoj te blerje një Makine ne vlere prej 30,000 euro (  a mundem 20,000 te aplikoj per grant edhe 10,000 euro nga fondet e mia).

* **Shuma minimale që mund të kërkohet si grant nga MZHR në kuadër të thirrjes Masa 2.3 – Mbështetje për bizneset ekzistuese 2025 është 8,000 euro, ndërsa shuma maksimale është 20,000 euro. Prandaj, në aplikimin tuaj mund të kërkoni deri në 20,000 euro nga MZHR dhe të bashkëfinanconi me 10,000 euro.**

1. A lejohet që tash ta regjistroj biznesin, nëse nuk kam biznes te regjistruar dhe te aplikoj per grantin e shpallur nga ju, apo granti është vetëm per bizneset ekzistuese? A lejohet qe ta shtoj një veprimtari ne ARBK, gjate kësaj kohe ne mënyrë te kem mundësi te aplikoj me një biznes ekzistues ne fushën e shërbimeve?

* **Grantet në kuadër të thirrjes Masa 2.3 – Mbështetje për bizneset ekzistuese, 2025 janë të parapara vetëm për bizneset ekzistuese (biznese të cilat kanë qarkullim të caktuar gjatë vitit 2024, siç kërkohet në Udhëzuesin për aplikim të kësaj thirrje si dhe kriteret tjera të paracaktuar po me këtë Udhëzues).**

1. A vlen grant per Start-up Biznes apo vetëm per ato ekzistues?

* **Grantet në kuadër të thirrjes Masa 2.3 – Mbështetje për bizneset ekzistuese, 2025 janë të parapara vetëm për bizneset ekzistuese (biznese të cilat kanë qarkullim të caktuar gjatë vitit 2024, siç kërkohet në Udhëzuesin për aplikim të kësaj thirrje si dhe kriteret tjera të paracaktuar po me këtë Udhëzues).**

1. Jam një biznes prodhues ku qarkullimi im gjate vitit 2024, është 162,500.00 euro  a kam te drejte te aplikoj  ne këtë thirrje per LOT  1?

* **Një nga kriteret e thirrjes Masa 2.3 – Mbështetje për bizneset ekzistuese, 2025 është që qarkullimi vjetor për vitin 2024 të mos e tejkalojë shumën prej 150,000 euro. Duke qenë se qarkullimi i biznesit tuaj tejkalon këtë kufi të përcaktuar në Udhëzuesin e thirrjes, nuk keni të drejtë të aplikoni në këtë program.**

1. A kam mundësi un si biznes i themeluar ne vitin 2025 te aplikoj per këtë thirrje?

* **Njëri ndër kriteret e thirrjes Masa 2.3 – Mbështetje për bizneset ekzistuese, 2025 është edhe qarkullimi vjetor për vitin 2024, andaj nuk keni të drejtë aplikimi.**

1. TVSH a është shpenzim i pranueshëm apo i pa pranueshëm apo ne cilin rast është i pranueshëm e cilin i pa pranueshëm?

* **Me rastin e marrjes së ofertës për Makinerisë/Aparaturës në çmime duhet të përfshihet edhe TVSH-ja, rrjedhimisht në shumën përfundimtare të buxhetit duhet të përfshihet edhe TVSH-ja.**

1. Biznesi ynë tanimë është në fazën e konsolidimit i regjistruar pranë ARBK-se me datën 21/05/2025 dhe tanimë jemi ne fazën e blerjes se linjës se re te prodhimit qe ka te bej me prodhimet e letrës ekologjike per gota dhe pjata të letrës. Pra, deshëm të dimë nëse ne kualifikohemi per te vijuar aplikimin per grant!?

* **Grantet në kuadër të thirrjes Masa 2.3 – Mbështetje për bizneset ekzistuese, 2025 janë të parapara vetëm për bizneset ekzistuese (biznese të cilat kanë qarkullim të caktuar gjatë vitit 2024, siç kërkohet në Udhëzuesin për aplikim të kësaj thirrje si dhe kriteret tjera të paracaktuar po me këtë Udhëzues).**

1. Unë kam dashur te aplikoj në thirrjen PZHRB 2025, por kur po qasem ne eKosove te grante po me del PZHRB 2022. Ju lutem te me njoftoni a te vazhdoj me aplikim apo është ndonjë gabim teknik.

* **Ju duhet të drejtoheni me kërkesë zyrtare në e-mail-in** [**dpkzhr@rks-gov.net**](mailto:dpkzhr@rks-gov.net) **për këtë gabim dhe kompetentet e MZHR-së këtë problem e përcjellin tek ASHI.**

1. A mundemi me aplikua si Startup?

* **Grantet për thirrjes Masa 2.3 – Mbështetje për bizneset ekzistuese, 2025 janë të parapara vetëm për bizneset ekzistuese.**

1. nëse qarkullimi i Ndërmarrjes është më shumë se 150.000 euro, a kemi të drejtë të aplikojmë?

* **Një nga kriteret e thirrjes Masa 2.3 – Mbështetje për bizneset ekzistuese, 2025 është që qarkullimi vjetor i ndërmarrjes për vitin 2024 të mos e tejkalojë shumën prej 150,000 euro. Në rast se ndërmarrja e tejkalon kufirin e përcaktuar në Udhëzuesin e thirrjes, nuk do të përzgjidhet.**

1. Lidhur me sektorët e përjashtuar nga financimi ceket se nuk kualifikohet**blerja e mjeteve lëvizëse.**A mund te na sqaroni cilat mjete kategorizohen si mjete lëvizëse?

* **Fjala është për makinerinë lëvizëse transportuese ngarkues, vetura, kamion, buldozer, etj.,**

1. Bizneset ricikluese të metalit , plastikës a hyn dhe riciklime ne përkrahje te thirrjes , njashtu dhe gastronomia a kane natyrë e kësaj fushe te financimit ?

* **Makineria dhe aparatura që përdoren për qëllime të riciklimit, si dhe ato në gastronomi, janë të kualifikueshme.**

1. Te vlera e mbështetjes financiare 8000-20000, a është kjo vlera qe MZHR e mbështet pikuesin duke mos u përfshi bashkëfinancimi i aplikuesit, apo në këtë vlerë është parapare edhe pjesa e bashkëfinancimit? nëse aplikuesi kërkon 20000 euro (80%) mbështetje nga MZHR  dhe pjesa e bashkëfinancimit është 5000 euro (20%), totali i projektit 25000 euro (100%), a është i sakte ky kalkulim? –

* **Shuma minimale që mund të kërkohet nga MZHR për grant e thirrjes Masa 2.3 – Mbështetje për bizneset ekzistuese, 2025 është 8,000 euro, ndërsa shuma maksimale është 20,000 euro. Pra, në aplikimin tuaj mund të kërkoni deri në 20,000 euro nga MZHR, duke bashkë financuar 5,000 euro (20%) nga fondet tuaja, rrjedhimisht kalkulimi i juaj është i sakt.**

1. Gjeni me poshtë disa pyetje te cilat lidhen me Programin e Zhvillimit Rajonal të Balancuar 2025:
2. Sa i përket aplikimit online, a do te vendosen sikurse viteve te kaluara shtojcat për buxhet dhe projeksionet financiare, apo këtë vit nuk aplikohen dhe vetëm me plotësim online ne e Kosova?

* **Buxheti plotësohen online.**

1. Për shkak të natyrës së biznesit, asnjë furnizues i vetëm nuk mund te ofroj oferta si i vetëm, desha te pyes a lejohet të kemi një ofertues për pajisje kompjuterike, një tjetër për printer?

* **Lejohet që aplikuesi të ketë më shumë se një ofertues**

1. A mjafton për softuer vetëm çmimi i vendosur ne ueb faqet e tyre zyrtare?

* **Gjithsesi kërkohet që të bashkëngjitet Pro fatura e lëshuar nga operatori ekonomik.**,

1. Shuma maksimale 20000 € a i referohet vlerës se investimit te MZHR-se qe i bie 80% apo është komplet shuma maksimale e lejuar e propozimit ku hyjnë edhe participimi prej (20% aplikanti +80% MZHR-ja=20000€)?

* **Shuma prej 20,000 euro paraqet vlerën maksimale që mund të kërkohet nga MZHR si grant në kuadër të thirrjes Masa 2.3 – Mbështetje për bizneset ekzistuese, 2025. Në aplikimin tuaj, mund të kërkoni këtë shumë, ndërsa duhet të siguroni bashkëfinancim nga fondet tuaja në masën 20% deri në 49%, sipas kushteve të përcaktuara në udhëzues.**

1. Pyetja ka te beje me qarkullimin per vitin paraprak (2024). A është kusht obligativ qarkullimi 5000-150000, apo mund te jete vlere a përafërt, sepse jemi afër kufirit 5000 euro per vitin 2024?

* **Po, njëri ndër kriteret e thirrjes Masa 2.3 – Mbështetje për bizneset ekzistuese, 2025 është edhe qarkullimi vjetor për vitin 2024, që nënkupton se qarkullimi brenda shumave minimale 5,000 dhe maksimale 150,000 euro është obligativ.**

1. Jam duke u interesuar lidhur me mundësinë e aplikimit për grantet e ofruara nga Ministria e Zhvillimit Rajonal. Biznesi im aktiviteti primar i regjistruar është “Aktivitetet e dentistëve”, ndërsa aktiviteti sekondar është “Prodhimi i produkteve bazë farmaceutike” julutem, mund të më konfirmoni nëse me këto aktivitete biznesorë kam të drejtë të aplikoj për ndonjë nga grantet aktualisht të hapura nga ministria juaj?

* **Njëri nga sektorët e përjashtuara për financim nga kjo thirrje është Shëndetësia – përfshirë ofrimin e shërbimeve shëndetësore dhe aktivitetet që ndërlidhën me të.**

1. Jam bashkëthemeluese e një start-up që operon në fushën e teknologjisë dhe transportit dhe së fundmi kam lexuar dokumentin tuaj mbi[Programin për Zhvillim Rajonal të Balancuar 2025](https://eu-central-1.protection.sophos.com/?d=rks-gov.net&u=aHR0cHM6Ly9temhyLnJrcy1nb3YubmV0L2Rlc2svaW5jL21lZGlhLzJDNjVEMjhCLTE5MjEtNDYyQy1BQzk4LUY2OEIwN0Q3RDI4NS5wZGY=&i=NjdiNDU2ZjA3YWZiZmIxYTNlZWY2OGNi&t=RStUcU5qMFpqYlBEVFU2UFdpTnB6VGRJQTdHb0xzN1ZwZTFTTUx1YWt4TT0=&h=756cd0f895c942b78cb6755729aba2ea&s=AVNPUEhUT0NFTkNSWVBUSVZf9unHXETaZ6SyTGocmCj1ghS2AyN2UkMep1eL9kkg-A) .  
   Duke pasur parasysh rëndësinë që i jepni zhvillimit ekonomik dhe përfshirjes së të rinjve dhe grave në sipërmarrje, po ju drejtohem për të pyetur nëse start-up janë të mbështetura përmes ndonjë programi konkret nga MZHR. Nëse jo, do të ju isha mirënjohëse nëse mund të më drejtoni tek ndonjë institucion tjetër relevant që mbështet ndërmarrjet e reja në fazat e hershme.

* **Grantet për thirrjen Masa 2.3 – Mbështetje për bizneset ekzistuese, 2025 janë të parapara vetëm për bizneset ekzistuese.**

1. Jam përfaqësues i biznesit i cili ushtron aktivitetin në fushën e tregtisë dheshërbimeve 4520 Mirëmbajtja dhe riparimi i automjeteve 4532  Tregtia me pakicë e pjesëve dhe aksesorëve të automjeteve Kam ndjekur me interes publikimin tuaj për Skemën e Granteve „Programi i Zhvillimit Rajonal të Balancuar“ për vitin 2025, dhe do të dëshiroja të kuptoj nëse biznesi ynë kualifikohet për aplikim. Konkretisht, jemi të interesuar të aplikojmë për mbështetje financiare për blerjen e një makinerie të re, e cila është e domosdoshme për ofrimin e shërbimeve që ne ofrojmë. Ju lutem, a mund të na konfirmoni nëse aktiviteti ynë dhe kjo lloj investimi janë të pranueshme për financim sipas kritereve të skemës së përmendur?

* **Tregtia si sektor nuk është i kualifikuar.**

**Megjithat nëse makineria/aparatura që planifikoni të blini përputhet me veprimtarinë primare ose sekondare në Certifikatën e biznesit tuaj e që shërben për prodhim dhe është në përputhje me projekt-propozimin për të cilin aplikoni, atëherë aplikacioni juaj është i pranueshëm dhe mund të konsiderohet për financim.**

1. A mund të më sqaroni nëse shuma maksimale prej 20,000€ përfshin edhe bashkëfinancimin prej 20% nga ana jonë, apo kjo shumë i referohet vetëm kontributit nga Ministria?

**Për shembull:** Nëse projekti ka vlerë totale 20,000€, atëherë 16,000€ (80%) mbulohen nga Ministria dhe 4,000€ nga aplikanti. Pra bashkëfinancimi përfshihet brenda shumës 20,000€.apoKërkohen 20,000€ nga Ministria dhe shtohen edhe 4,000€ nga aplikanti.Pra totali i projektit bëhet 24,000€ me bashkëfinancim ekstra.

* **Shuma 8,000.00€ është shuma minimale që mund të kërkohet nga MZHR për grant në thirrjen PZHRB 2025, shuma 20,000.00€ është shuma maksimale që mund të kërkohet nga MZHR për grant në thirrjen PZHRB 2025, pra ju mund të kërkoni në aplikim 20,000.00€ nga MZHR dhe të bashkëfinanconi 4,000€ (20%) nga fondet e juaja.**

1. Ne lidhje deklaratën deshta një sqarim a ka mbetur vetëm si shabllon apo vërtet kërkohet qe aplikacionin përpos ne eKosova të dorëzojmë në ndonjë emali sipas rajoneve te përcaktuara.

* **Aplikimi bëhet vetëm onlne.**

1. A kanë te drejtë aplikimi bizneset qe kane pasur qarkullim vjetor per vitin 2024  me te vogël se 5,000 €?

* **Bizneset që qarkullimin vjetor për vitin 2024 e kanë më pak se 5,000 euro nuk janë të kualifikueshme.**

1. Në video sesion u ngit si pyetje në lidhje me softuerët: A mjafton për softuerë vetëm çmimi i vendosur ne ueb faqet e tyre zyrtare? Sepse është gati e pamundur me sigurua pro fatura të nënshkruara dhe vulosura nga kompanitë e softuerëve pasi që ato bihen direkt nga ueb faqet e tyre zyrtare(Çmimet jenë fikse dhe nuk ndërrojnë).

* **Të gjitha aplikacionet duhet të përfshijnë ofertat për makineritë/pajisjet e planifikuara në projekt, përfshirë edhe softuerët. Oferta duhet të përmbajë të gjitha të dhënat e përshkruara në piken 6 të dokumenteve të kërkuara në Udhëzuesin për aplikant.**

1. Jemi biznes  që merremi me instalime-SHERBIME (te ngrohjes-ftohjes qendrore, instalim të sistemit te ujit-kanalizimi kem drejt aplikimi ? (Pasi që në udhëzues thuhet qe sektori i ndërtimtarisë dhe çdo gjë që ndërlidhet me te diskualifikohet)!

* **Sektori i ndërtimtarisë, me përjashtim të pajisjeve dhe makinerive për prodhimin e materialeve ndërtimore, nuk kualifikohen: (lexo Udhëzuesin për aplikim faqe 7 Sektorët e përjashtuar nga financimi).**

1. Jemi një zyre e kontabilitetit dhe auditimit. Kam nevojë për një **server** me performanca të lartë që më nevojite për një punë me të sakt dhe efikase ne veprimtarin time. A mund te aplikoje ne këtë Grand?

* **Softuer-ët hyjnë në kosto të pranueshme për financim (lexo Udhëzuesin për aplikim faqe 10 kostot e pranueshme dhe të papranueshme për financim).**

1. A kam te drejte te aplikoj për grante, unë nuk kam qarkullimin vjetor për vitin 2024, vetëm 2023, për momentin e kom te deklaruar biznesin me 0.

* **Bizneset që nuk përmbushin kriterin prej 5,000.00€ qarkullim për vitin 2024 nuk merren në konsideratë për financim.**

1. Jemi biznes i vogël deri në 9 punëtorë. Kompani për prodhimin/përpunimin e metaleve. Në Kosovë po e kemi problem gjetjen e ofertave për makineri prodhuese. Pyetja ime është kjo: A kemi mundësi me marrë oferta nga jashtë Kosova?

* **Po, ofertat edhe jashtë vendit janë të pranueshme**.

1. Jam fermer nga Komuna e Kamenicës, ju drejtohem me këtë kërkesë për sqarim dhe informacion shtesë lidhur me thirrjen për mbështetje me grante të lansuar nga Ministria e Zhvillimit Rajonal. Në të kaluarën, nuk kam përfituar ndonjë mbështetje financiare nga Ministria e Bujqësisë, Zhvillimit Rural apo nga Komuna, për pajisje teknologjike si: inkubatorë, skanerë, ose pajisje të tjera që ndërlidhen me rritjen e kapaciteteve në sektorin e shpezëve(Sepse nuk kan qen ne listën e pajisjeve).Meqenëse në thirrjen aktuale të MZhR-së është përmendur se nuk do të përkrahen mjetet të cilat janë përkrahur nga MBZHR, ju lus të më sqaroni nëse si aplikant që nuk ka përfituar më herët nga këto institucione, kam të drejtë të aplikoj për këto pajisje teknologjike të domosdoshme për zhvillimin e fermës.

* **Sektori i bujqësisë përjashtohet nga financimi (lexo Udhëzuesin për aplikim faqe 7), duke përfshirë çdo pajisje apo aktivitet që lidhet me veprimtari bujqësore, megjithatë përjashtim bëjnë makineritë për prodhimin dhe përpunimin e produkteve, të cilat nuk financohen nga MBPZHR.**

1. Jam në proces të përgatitjes së dokumentacionit për aplikim në thirrjen për subvencion (grant) nga Qeveria, dhe kam një pyetje në lidhje me mënyrën e përgatitjes së ofertave nga kompanitë që do të furnizojnë pajisjet. Konkretisht, dëshiroj të di:
2. A duhet që çmimet në ofertat e kompanive të paraqiten **me TVSH** apo **pa TVSH**?

* **Me rastin e marrjes së ofertës për Makinerisë/Aparaturës në çmime duhet të përfshihet edhe TVSH-ja.**

1. Tek **shuma përfundimtare** që plotësohet në aplikacion, a duhet të përfshihet **TVSH-ja**, apo vetëm vlera neto pa TVSH?

* **Tek shuma përfundimtare në aplikacion duhet të përfshihet edhe TVSH-ja.**

1. Unë si biznes jam dizajnere e modës dhe jam ne përfundim te diplomimit ne mastar per dizajn të modës, biznesin e kam regjistruar qe nga viti i kaluar ani pse ende jam duke punuar per temën e diplomës dhe jo me porosi qe rrjedhimisht te gjitha deklarimet ne ATK i kam me zero. A është problem kjo gjendje e deklarimeve te mia ne ATK per aplikim ne thirrjen e grantit ?

* **Bizneset që qarkullimin vjetor për vitin 2024 e kanë më pak se 5,000 euro nuk janë të kualifikueshme.**

1. Dëshirojmë të aplikojmë për grant, për blerjen e makinerive për riciklimin e mbetjeve/mbeturinave ndërtimore. A lejohet aplikimi për këtë kategori të pajisjeve?

* **Pyetja është e përgjithësuar, prandaj ju lutemi të referoheni Udhëzuesit për aplikim, konkretisht faqe nr. 7, ku janë të listuar sektorët e përjashtuar nga financimi.**

1. Adresa e biznesit është në Prishtinë ndërsa me filiale/fabrika është në Mitrovicë, **Pyetja** është ne si kompani në cilin rajon zhvillimor duhet të aplikojm, Rajoni zhvillimor: **(01) Qendër** apo **(02) Veri**.

* **Nëse Makineria/Aparatura e synuar dhe projekti planifikohet të implementohet në Mitrovicë ju duhet të aplikoni në Rajonin Zhvillimor 02.**

1. Jam deklarues i TVSH-së, dhe dua te aplikoj për një makinë në grantin nga MZHR, vlera e TVSH-së në faturën e blerjes se makinës a llogaritet si shpenzim apo jo, pasi që unë e marre TVSH-në e zdritshme si deklarues i TVSH-së.

* **MZHR financon Makinerinë/Aparaturën e prezantuar në ofertë.**

2. Projeksioni Financiar i cili kërkohet ne aplikim ne e-Kosova, a duhet te plotësohet per komplet firmën per vitet ne vazhdim, pra parashikimet per ecurinë e biznesit, apo ka te beje vetëm me projektin e aplikimit per grant, pra per makinën qe dua ta blej, me te ardhurat dhe fitimet qe gjenerohen nga kjo makine?

* **Projeksioni financiar prezantohet për biznesin aplikues.**

1. Në udhëzuesin per aplikim ceket se: "Për t’u kualifikuar për mbështetje financiare, aplikantët duhet të plotësojnë këto kritere:

• Të jenë shtetas të Republikës së Kosovës;"...

A duhet te jete kompania 100% ne pronesi te shtetasve te Kosovës? A mund te ketë pjesëmarrje të pronareve të huaj? nëse po, në çfarë përqindje?

* **Ndërmarrja duhet të jetë në pronësi 100% private, të regjistruara në Kosovë sipas ligjeve në fuqi, ndërmarrja mund të ketë aksionar edhe shtetas të huaj kurse % e aksioneve nuk specifikohet.**

1. Ne jemi një kompani që ofrojmë shërbime në fushën e kontabilitetit, konsulencës dhe zhvillimit të portaleve ueb. Do të dëshironim të kërkonim një sqarim lidhur me blerjen e **"softuerit"**: A përfshihet në këtë edhe blerja e licencave të ndryshme që lidhen me shërbimet që ofrojmë, apo bëhet fjalë vetëm për blerjen e softuerit të instaluar në pajisje fizike (PC)?Gjithashtu, sa i përket blerjes së **"pajisjeve"** për bizneset shërbyese, a përfshihet në këtë kategori edhe blerja e kompjuterëve dhe laptopëve pasi që janë pajisjet kryesore për ushtrimin e veprimtarisë.

* **Në kosto të pranueshme përfshihen softuerët por jo edhe licencat, sikur që llogariten si kosto të pranueshme dhe blerja e kompjuterëve dhe llapëtoreve**

1. Biznesi im ka si aktivitet kryesor shërbimet e zërimit, ndriçimit, led ekran dhe binë , per evente dhe manifestime te ndryshme. Pyetja ime është a kam te drejt aplikimi ?

* **Bizneset që sektor të fushë veprimtarisë e kanë shërbimin kanë të drejt aplikimi për Makineri/Aparaturë**

1. Kriter kryesor i aplikimit ishte qarkullimi i vitit 2024 te jete minimum 5,000Euro. Po nëse biznesi është hapur ne dhjetor 2024 dhe ka qarkullim 1,600Euro, a mund te aplikoje pasi qe ne shume thirrje per grante ka lehtësime per bizneset e reja. A keni ju ndonjë lehtësim te tille per bizneset e reja te hapura?

* **Bizneset që nuk përmbushin kriterin prej 5,000.00€ qarkullim për vitin 2024 nuk merren në konsideratë për financim.**
* **Shembuj konkret të financimit/bashkëfinancimit me shumat minimale dhe maximale!**

**-  LOT 1 (biznes ekzistues) - minimumi i bashkëfinancimit të aplikuesit 2,000.00 (20%) + kontributi i MZHR-së 8,000.00 (80%) = 10,000.00**

**- LOT 1 (biznes ekzistues) – maximumi i bashkëfinancimit të aplikuesit 7,685.00 (49%) + kontributi i MZHR-së 8,000.00 (51%) =15,685.00 vlera totale e projektit.**

**-  LOT 1 (biznes ekzistues) - minimumi i bashkëfinancimit të aplikuesit 5,000.00 (20%) + kontributi i MZHR-së 20,000.00 (80%) = 25,000.00**

**- LOT 1 (biznes ekzistues) – maximumi i bashkëfinancimit të aplikuesit 19,215.00 (49%) + kontributi i MZHR-së 20,000.00 (51%) =39,215.00 vlera totale e projektit.**